Coronavirus Attack

《Coronavirus Attack》，係一隻獨立開發嘅電腦遊戲，喺2020年4月25號喺Steam平台發行。遊戲雖然無針對任何國家，但引起中國大陸玩家投訴，結果Steam直接將中國大陸嘅IP封鎖，唔畀佢哋搵到隻遊戲。

遊戲背景
遊戲背景係世界出現咗隻令人變成自私殭屍嘅病毒，有個秘密實驗室研發出「冠狀病毒」去對抗「殭屍病毒」。玩家就係要用「冠狀病毒」去消滅「殭屍病毒」嘅帶原者。

成就
遊戲成就系統有62個成就，入面有唔少成就可以拼成特定口號，包括香港反逃犯條例修訂運動嘅「光復香港，時代革命」同「願榮光歸香港」。其他口號包括「粉紅五毛，NMSL」、「台灣中國，一邊一國」、「釋放新疆」同埋「Free Tibet」。

Steam: Coronavirus Attack

電腦遊戲